Võru–Räpina tee
Võru–Räpina tee (registrinumbriga 65) on üks Eesti tugimaanteedest. See saab alguse Võru linnas Võru–Põlva tee ja Võru–Verijärve tee alguses (Võru linnas Tartu tänava ja Jüri tänava ristmikul). Tee pikkus on 44 km. Tee lõpeb Räpina linnas Tartu–Räpina–Värska tee 64. kilomeetril (Räpina linnas Võru maantee ja Võõpsu maantee ristmikul). Võru linna tänavatena kannab nimesid Jüri tänav ja Räpina maantee. Võrumõisa külas kannab nime Räpina maantee. Räpina linna tänavana kannab nime Võru maantee.